Amfibie - Wikipedia
(Aangestuur vanaf Amfibieë)
Tydperk: 260–0 m. jaar gelede
'n Rooi-oog boompadda (Litoria chloris) van Oos-Australië
Orde Temnospondyli - uitgesterf
Subklas Lepospondyli - uitgesterf
Amfibieë is 'n groep vertebrate. Hulle vorm die klas Amphibia.
Amfibieë het vier bene en word uit eiers gebore. Hulle woon in water wanneer hulle babas is, en kan aan land gaan wanneer hulle ouer is. Paddas, salamanders, en wurmsalamanders is die drie hoofgroepe van die huidige amfibieë.
Amfibieë word sonder bene gebore - hulle groei dit aan terwyl hulle babas is. Wanneer hulle grootword, verander hulle van vorm. Hierdie proses staan as metamorfose bekend. Die diere verloor later hul kieue en sterte, en groei agterbene aan. Baba paddas en salamanders word paddavisse genoem. Hierdie diere lê tot 'n duisend eiers, gewoonlik in water of in klam plekke. Hulle eet ander diere, veral insekte.
Daar is tans omtrent 5700 spesies van amfibieë.
Die vroegste Tetrapoda verskyn in die laat Devoon. 'n Bekende verteenwoordiger is Ichtyostega uit Groenland, ongeveer 363 miljoen jaar oud. 'n Bietjie ouer is Elginerpeton uit Skotland van 368 miljoen jaar gelede. In die Devoon en Karboon word daar 'n groot verskeidenheid aan fossiele vorme aangetref, maar fossiele van die moderne paddas en salamanders, verskyn eers in die Jura. Die verwantskap met die ouer vorme soos die Temnospondyli en Lepospondyli is nie bekend nie.
Die moderne amfibieë word gewoonlik die Lissamphibia genoem, hoewel dit moontlik is dat hierdie groep nie monofileties is nie. Op basis van genetiese en morfologiese/fossiele inligtings kan ongeveer dieselfde kladogram saamgestel word.
Hoër paddas: Bufo, Rana
Dit tye waarop die aftakkings plaasgevind sou hê, verskil nogtans grootliks tussen die twee metodes. Die tak wat na die wurmsalamanders lei (Stegokrotaphia en Batrachia) is seker oud. Die morfologiese metode plaas dit die laat-Perm (~260 mj), die genetiese metode selfs in die Karboon (~337 mj). Die salamander/padda aftakking (Urodela en Bombinanura) is 'n bietjie jonger (254 of 308 mj).
Orde Anura (Paddas)
Orde Gymnophiona (Caecilians) (Wurmsalamanders, lyk nagenoeg soos wurme of slange)
Wikimedia Commons bevat media in verband met Amphibia.
↑ UCMP Berkeley.
↑ Fossils, Molecules, Divergence Times, and the Origin of Lissamphibians David Marjanović, Michel Laurin, Systematic Biology 56(3) 2007, bls. 369-388
Ontsluit van "https://af.wikipedia.org/w/index.php?title=Amfibie&oldid=1969759"
Die bladsy is laas op 7 April 2019 om 09:43 bygewerk.